Irina Txastxina

Irina Viktorovna Txastxina (Omsk, Errusia, 1982ko apirilaren 24a) gimnasta erritmiko profesional ohia da, Atenasko Olinpiar Jokoetan zilarrezko domina irabazi zuena.

 Kirol ibilbidea 
Olinpiar Jokoetan lehen postua Alina Kabaevarentzat izan zen eta brontzea Anna Bessonovarentzat. 2005 urtean Moskuko Europako Txapelketa irabazi zuen. 2001 urtean Brisbanen (Australia) egindako Goodwill Games (Borondate Oneko Jokoak) txapelketan, urrea izan zen pilotan, mazaetan eta sokan, eta zilarra banakako lehiaketan eta uztaian.

 Positiboa 
Irinak eta bere taldekidea zen Alina Kabaevak positiboa eman zuten debekatuta zegoen diuretiko batean (furosemida), eta, hortaz, zigortu egin zituzten urtebetez lehiatu barik, eta domina horiek eta ondorengo hilabeteetakoak kendu egin zizkieten, Madrilgo Munduko Txapelketan lortutakoak barne.

Entrenatzaileak Vera Shteilbaums, Elena Arais eta Irina Viner izan ziren. Komunikabideek malgutasuna, dotorezia eta jauzian zuen indarra nabarmendu ohi zuten. Moskuko CSKA klubean entrenatzen zuen 12 orduz egunean (egun bat libre zuen arratsaldean). 

Errusiera, ingelesa eta italiera pixka bat hitz egiten ditu. Bere aparatu gogokoenak uztaia eta pilota izan ziren. Gero, Errusiako Gimnasia Erritmikoko Federazioko presidenteordea izan da.

 Erreferentziak 

 Kanpo estekak 

Kategoria:Omsk oblasteko jendea
Kategoria:Gimnasta erritmikoak
Kategoria:Olinpiar Jokoetako dominadunak gimnastikan
Kategoria:2004ko Udako Olinpiar Jokoetako gimnastak
Kategoria:Zilarrezko dominadun olinpikoak